### 



**KËSHILLI BASHKIAK**

**V E N D I M**

Nr. 132, Datë 21.12.2017

**PËR**

**MIRATIMIN E PROGRAMIT BUXHETOR AFATMESËM 2018-2020 DHE DETAJIMIN E BUXHETIT TË BASHKISË TIRANË PËR VITIN 2018**

Në mbështetje të nenit 8 pika 2, nenit 9, pika 1, nënpikat 1.1 shkronja “b”, pika 1.3 shkronja “c” nenit 41, pika 1, neni 54, shkronja “dh”, nenit 55, pikat 3 dhe 6 të Ligjit nr. 139/2015 “Për vetëqeverisjen vendore", nenit 6, shkronjat “ç” dhe “d”, nenit 33, nenit 40, nenit 41, pika 1 dhe 3 të Ligjit nr. 68/2017 “Për financat e vetëqeverisjes vendore”, nenit 5, shkronjat “a” dhe “d” të Ligjit nr.10405, datë 24.3.2011 për “Kompetencat për caktimin e pagave dhe të shpërblimeve”; neneve 6,15,17 dhe 32 të Ligjit nr.9936, datë 26.06.2008 “Për menaxhimin e sistemit buxhetor në Republikën e Shqipërisë” (të ndryshuar); Udhëzimit nr. 23, datë 22.11.2016 të Ministrit të Financave “Për procedurat standarte të përgatitjes së programit buxhetor afatmesëm”; Ligjit 109/2017 “Për Buxhetin e vitit 2018”, pikës 17 të Vendimit të Këshillit të Ministrave nr.165, datë 02.03.2016 për “Grupimin e njësive të vetëqeverisjes vendore për efekt page, dhe caktimin e kufijve të pagave të funksionarëve të zgjedhur e të emëruar, të nëpunësve civil dhe të punonjësve administrativë të njësive të vetëqeverisjes vendore” (i ndryshuar); Vendimit të Këshillit Bashkiak Nr.45 datë 06.07.2016; Vendimit të Këshillit Bashkiak Nr.34 datë 05.04.2017, Vendimit të Këshillit Bashkiak Nr. 35 datë 05.04.2017, me propozim të Kryetarit të Bashkisë së Tiranës, Këshilli Bashkiak;

**VENDOSI:**

1. Të miratojë Programin Buxhetor Afatmesëm të Bashkisë së Tiranës për periudhën 2018-2020 si më poshtë vijon:
   1. Plani i të ardhurave të Bashkisë së Tiranës për periudhën 2018-2020, është në shumat si më poshtë:

***Në lekë***

|  |  |  |  |
| --- | --- | --- | --- |
| **Plani i të ardhurave** | **2018** | **2019** | **2020** |
| **Të ardhura nga taksat dhe tarifat vendore** | **12,977,250,000** | **13,038,825,000** | **13,152,834,200** |
| -        Të ardhura tatimore | 8,782,500,000 | 8,923,645,000 | 8,950,205,800 |
| -        Të ardhura jo tatimore | 4,194,750,000 | 4,115,180,000 | 4,202,628,400 |
|  |  |  |  |
| **Të ardhura nga transferta e pakushtëzuar** | **2,138,631,000** | **2,254,117,170** | **2,486,290,489** |
|  |  |  |  |
| **Të ardhura të mbartura nga viti 2017** | **1,200,000,000** | **0** | **0** |
|  |  |  |  |
| **Totali** | **16,315,881,000** | **15,292,942,170** | **15,639,124,689** |

* 1. Plani i shpenzimeve të Bashkisë së Tiranës për periudhën 2018-2020, është në shumat si më poshtë:

***Në lekë***

|  |  |  |  |
| --- | --- | --- | --- |
| **Plani i shpenzimeve** | **2018** | **2019** | **2020** |
| **Shpenzime korrente** | 9,357,625,387 | 9,407,337,044 | 9,846,036,581 |
| **Shpenzime kapitale** | 6,958,255,613 | 5,885,605,126 | 5,793,088,108 |
| **Totali** | **16,315,881,000** | **15,292,942,170** | **15,639,124,689** |

* 1. Transferta specifike për financimin e funksioneve të reja është si më poshtë:

***Në lekë***

|  |  |  |  |
| --- | --- | --- | --- |
|  | **2018** | **2019** | **2020** |
| **Transferta specifike për financimin e funksioneve të reja** | 992,080,015 | 1,011,921,615 | 1,032,160,048 |
|  |  |  |  |
| **Totali** | **992,080,015** | **1,011,921,615** | **1,032,160,048** |

1. Të miratojë detajimin e buxhetit të Bashkisë së Tiranës për vitin 2018, si më poshtë:
   1. Të miratojë planin e të ardhurave të Bashkisë së Tiranës sipas Pasqyrës Nr.1, pjesë përbërëse të këtij vendimi.
   2. Të miratojë numrin e punonjësve të Bashkisë së Tiranës sipas pasqyrës Nr.2 si dhe lidhjet e pagave nr. 4 ,nr. 9 dhe nr.17 pjesë përbërëse e këtij vendimi.
   3. Të miratojë detajimin e shpenzimeve të Bashkisë së Tiranës sipas Pasqyrave Nr.3 Nr.3/1 dhe Nr.3/1.1 pjesë përbërëse të këtij vendimi.
   4. Të miratojë detajimin dhe shpërndarjen e transfertës specifike për financimin e funksioneve të reja sipas Pasqyrës Nr.3/2 pjesë përbërëse të këtij vendimi.
   5. Të miratojë planin e shpenzimeve kapitale sipas programeve sipas Pasqyrës Nr.4 pjesë përbërëse të këtij vendimi.
   6. Ngarkohet Drejtoria e Buxhetit të kryejë avancim të fondeve mujore sipas realizimit të të ardhurave për vitin 2018.
2. Të miratojë Kalendarin e përgatitjes së PBA 2019-2021.
3. Task Forca e ngritur sipas vendimit nr.45, datë 06.07.2016 të Këshillit Bashkiak vazhdon të funksionojë dhe të ushtrojë funksionin e saj edhe për një periudhë 1 (një) vjeçare, nga data 01 janar deri më 31 dhjetor 2018.
4. Kontratat me kohëzgjatje të caktuar për vitin 2018, për 50 (pesëdhjetë) punonjës me pagë bruto 30.000 lekë/muaj në Drejtorinë e Përgjithshme nr. 2 të Punëtorëve të Qytetit, shtyhen edhe për një afat 3 (tre) mujor, për periudhën prill-qershor, për mirëmbajtjen e infrastrukturës së ujitjes e kullimit, pas periudhës së shirave.
5. Ngarkohet Drejtoria e Përgjithshme e Menaxhimit Financiar, Drejtoria e Përgjithshme e Punëve Publike, Drejtoria e Përgjithshme e Planifikimit dhe Zhvillimit të Territorit, Drejtoria e Përgjithshme Juridike e Aseteve dhe Licencimit, Drejtoria e Përgjithshme e Shërbimeve Sociale,

Drejtoria e Përgjithshme e Burimeve Njerëzore, Drejtoria e Përgjithshme e Promovimit të Qytetit, Drejtoria e Përgjithshme e Projekteve Strategjike, Drejtoria e Përgjithshme e Zhvillimit Ekonomik, Drejtoria e Përgjithshme e Komunikimit dhe Marrëdhënieve me Publikun, Drejtoria e Objekteve në Bashkëpronësi, Administrimit të NJA dhe Emergjencave Civile, Drejtoria e Sistemeve të Informimit dhe IT-së dhe Institucionet në varësi të Bashkisë së Tiranës për ndjekjen dhe zbatimin e këtij vendimi.

1. Ky vendim hyn në fuqi sipas përcaktimeve të pikës 6 të nenit 55 të Ligjit nr. 139/2015 “Për vetëqeverisjen vendore” dhe pas konfirmimit ligjor nga Institucioni i Prefektit të Qarkut Tiranë dhe i shtrin efektet financiare nga data 1 janar 2018.

K R Y E T A R

**ALDRIN DALIPI**

**Miratoi:**